Public procurement notice: Prior Information Notice Without Call For Competition
Published: 2023-02-22
Buyer: Poliisihallitus
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyyntö: Työkalu verkkopalveluiden laadun ja saavutettavuuden arviointiin ja verkkosivustojen analytiikkapalvelut
Tämä ilmoitus on markkinakartoitus ja tietopyyntö. Tämä ei ole hankinnan ennakkoilmoitus eikä tarjouspyyntö.  Tietopyynnön tarkoituksena on kartoittaa sekä markkinoilla tarjolla olevia työkaluja verkkopalvelujen laadun ja saavutettavuuden arviointiin että verkkosivustojen analytiikkaan tarkoitettuja palveluja.
Tietopyyntöön vastaamatta jättäminen ei estä mahdolliseen tarjouskilpailuun osallistumista. Tietopyyntö ei velvoita Poliisihallitusta toteuttamaan varsinaista
Tietopyyntöön annettuihin vastauksiin sovelletaan viranomaisten toiminnan julkisuudesta annettua lakia (621/1999, JulkL). Tietopyyntöön annetut vastaukset tulevat julkisiksi, kun asiaa koskevassa mahdollisesti suoritettavassa hankinnassa tehdään päätös ja sopimus (JulkL 6 §). Mikäli tietopyynnön perusteella päätetään, että sopimusta ei tehdä lainkaan, tulevat asiakirjat julkisiksi ao. päätöksen allekirjoituksesta. Mikäli vastaajan vastaukset sisältävät liikesalaisuuksia tai muuta lain mukaan salassa pidettävää tietoa, kyseiset osat vastauksesta tulee yksilöidä ja toimittaa ne erillisessä liitteessä SALASSA PIDETTÄVÄKSI merkittynä. Myös salassapidon peruste tulee ilmoittaa.
Tietopyyntö ei sido kumpaakaan osapuolta. Päätökset etenemistavasta ja mahdollisen tarjouskilpailun järjestämisestä ja toteuttamisesta tehdään julkisia hankintoja koskevien menettelyjen ja määräysten mukaisesti tietopyyntömenettelyn jälkeen.
Hankinnan kohteiden tarkemmat kuvaukset ja niihin liittyvät kysymykset saa pyytämällä osoitteesta: hankinnat.informaatioteknologiakeskus.poliisihallitus@poliisi.fi.
Pyydämme merkitsemään asiakirjapyynnön aihekenttään: " POL-2022-146749 Tietopyyntö: Työkalu verkkopalvelujen laadun ja saavutettavuuden arviointiin ja verkkosivustojen analytiikkapalvelut".
Tietopyynnöllä haetaan verkkopalvelujen laadunhallintaan tarkoitettua ratkaisua, jonka avulla poliisi voi automatisoidusti arvioida verkkosivustojensa laatua ja saavutettavuutta, analysoida ja havaita ongelmia koskien sekä verkkopalvelun teknisiä ominaisuuksia että sisältöä. Ratkaisun tulee tarjota havaituista ongelmista selkeät kuvaukset sekä ohjeet korjaamiseen. Ratkaisun tulee kuvata saavutettavuuspuutteet WCAG-kriteeristön mukaisesti sellaisella tarkkuudella, että sen avulla on mahdollista tuottaa ja pitää ajan tasalla verkkosivustojen saavutettavuusselosteet. Palveluun tulee sisältyä ohjelmiston käyttöönotto-, koulutus- ja tukipalvelut.
Tietopyynnöllä haetaan palvelua, jolla poliisi voi seurata verkkosivustojensa vierailijoiden kävijämääriä ja sivustokäyttäytymistä. Analytiikkadataa tulee pystyä analysoimaan sivustoittain ja tarkemmin määriteltyinä osioina, kuten yksittäisten sivujen tasolla.  Palvelun tulee sisältää ajantasainen, tietoturvallinen ja GDPR -yhteensopiva analytiikkatyökalu. Työkalun tulee toimia yleisimmillä internetselaimilla, ilman erikseen asennettavia lisäosia ja muutoksia työasemaympäristöön.
Analytiikkapalvelun tulee sisältää mm. seuraavia ominaisuuksia; standardiraportit tyypillisimmistä seurattavista asioista (kuten käyntimäärät, liikenteen lähteet, käytetyt laitteet, sivuston sivut ym.), räätälöitävät raportit ja mittaristot, tapahtumat, maalit ja mobiilipalvelun analytiikka. Palveluun tulee sisältyä käyttöönotto, koulutus- ja tukipalvelut.
Poliisihallitus päättää tietopyyntöön saatujen vastausten perusteella, että jaetaanko hankinnan kohde kahteen osaan vai voidaanko hankinta tehdä yhdeltä toimittajalta.
Vastaukset tietopyyntöön pyydetään toimittamaan 13.3.2023 mennessä osoitteeseen: hankinnat.informaatioteknologiakeskus.poliisihallitus@poliisi.fi